Държавен вестник, бр. 13, 2021 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  13
5. Номериране и маркировка
Стрелковите коридори и елементите на 
оборудването (установките) се означават с един 
и същ номер. Те трябва да са лесно видими 
и да започват отдясно с номер 1. На всички 
състезания на МСБ стрелковите коридори се 
номерират отляво и отдясно в предната част 
на стрелковия рубеж. Табелите на стрелко­
вия рубеж се поставят така, че да не пречат 
на телевизионното заснемане на стрелбата 
на състезателите. Табелите са с височина 
30 cm и с широчина 20 – 25 cm. Номерата на 
табелите са с височина 20 cm, с широчина 
3 cm между линиите, изписващи номера, и 
се отпечатват в долния край на табелата. Та­
белите се монтират върху стълб с дебелина 
1 cm и с височина 40 cm, измерена от снеж­
ната повърхност до долната част на табелата. 
Размерът на номерата на установките трябва 
да е 40 cm, с широчина между линиите 4 cm. 
Номерата трябва да са монтирани непосред­
ствено над установките. И двата вида номера 
(на стрелковите коридори и на установките) 
са с различни цветове – черно на жълто и 
жълто на черно, като се започва от номер 
1 с черен цвят на жълт фон, и отговарят на 
Т-стълбовата маркировка.
5.1. Граници на входа и изхода на стрел­
бището
На входа и изхода на стрелбището, на 
разстояние 10 m преди левия и след десния 
коридор за стрелба, се нанася ясна марки­
ровка, която показва външните очертания 
на зоната на стрелбището с информационна 
забрана.
6. Ветропоказатели
По време на състезанията и официалната 
тренировка отстрани на всеки втори коридор 
за стрелба се поставят ветропоказатели, като 
се започне от дясната страна на коридор 1, 
на разстояние 5 m от рубежа за стрелба и на 
20 m от линията на мишената. Флагчетата 
се поставят така, че горният им край да е на 
едно ниво с долния край на мишената и да не 
пречат на пряката видимост към мишените.
7. Пирамиди за пушки
На стрелбището, в зоната за екипировката 
на отбора се разполагат пирамиди за две ре­
зервни пушки за всеки отбор, който участва 
в състезанията, и достатъчен брой пирамиди 
по време на тренировка и прострелка на 
оръжието. Пирамидите се маркират ясно с 
имената на участващите страни или отбори. 
Те може да се използват от отборите по време 
на състезание, тренировка и прострелка на 
оръжието. Извън стрелбището се осигуряват 
достатъчен брой пирамиди за тренировка.
8. Видеокамери на стрелбището
На всички състезания на МСБ видеокаме­
рите се поставят така, че да обхващат и да 
записват действията на всички състезатели 
на стрелбището.
Фиг. 1. Стрелкова площадка за биатлон (вер­
тикален разрез): 1 – мишени; 2 – естествена 
или изкуствена преграда; 3 – линия на стрел­
ба; 4 – ветропоказатели; 5 – стрелкови рубеж; 
6 – зона за треньори; 7 – зона за представители 
на средствата за масово осведомяване; 8 – ви­
сочина на мишените
Фиг. 2. Стрелкова площадка за биатлон (план-
схема): 1 – стена; 2 – сервизна зона зад мише­
ните; 3 – мишени с покрив; 4 – сервизна зона; 
5 – стрелкови коридор; 6 – ски посока; 7 – стрел­
кови рубеж; 8 – постелка с размери 200 х 150 cm; 
9 – зона за треньори; 10 – зона за представители 
на средствата за масово осведомяване
Фиг. 3. Стрелбище за биатлон: 1 – обезопасяващо 
съоръжение; 2 – мишени; 3 – стрелкови рубеж; 
4 – зона за треньори; 5 – зона за представи­
тели на средствата за масово осведомяване; 
6 – материален контрол; 7 – финал; 8 – старт; 
9 – наказателен рунд; 10 – тоалетни; 11 – зона 
за зрители; 12 – паркинг